Creșele și grădinițele s-ar putea redeschide: "Sunt părinți care riscă să-și piardă locul de muncă".
Premierul Ludovic Orban analizează posibilitatea de a redeschide creșele și grădinițele. Orban spune că a discutat cu mai mulţi părinți care riscă să-şi piardă locul de muncă pentru că stau acasă. Ministrul Muncii susţine opțiunea redeschiderii creşelor.
După ce a fost sunat de mai mulți părinți, premierul Ludovic Orban spune că Guvernul ia în calcul posibilitatea de a redeschide creșele și grădinițele."Sunt foarte multe mame şi taţi care pot să rişte să-şi piardă locul de muncă pentru că stau acasă, iar angajatorul le cere să vină la serviciu şi atunci trebuie găsită o modalitate de a organiza un sistem în care să aibă grijă de copii", spune Ludovic Orban.De asemenea, ministrul Muncii, Violeta Alexandru a spus că after-school-urile și creșele ar putea fi redeschise pe perioada verii, însă cu un număr redus de copii.